CELEX: 62011TA0420
Language: fi
Date: 2015-01-22 00:00:00
Title: Yhdistetyt asiat T-420/11 ja T-56/12: Unionin yleisen tuomioistuimen tuomio 22.1.2015 – Ocean Capital Administration ym. v. neuvosto (Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen — Varojen jäädyttäminen — Oikeusvoima — Rajoittavien toimenpiteiden peruuttamisen seuraukset yhteisölle, joka on sellaisen yhteisön hallinnassa tai valvonnassa, jonka katsotaan osallistuvan ydinaseiden levittämiseen — Kumoamisen ajalliset vaikutukset)

9.3.2015   
            
            
               FI
            
            
               Euroopan unionin virallinen lehti
            
            
               C 81/12
            
         Unionin yleisen tuomioistuimen tuomio 22.1.2015 – Ocean Capital Administration ym. v. neuvosto
   (Yhdistetyt asiat T-420/11 ja T-56/12) (1)
   
   ((Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen - Varojen jäädyttäminen - Oikeusvoima - Rajoittavien toimenpiteiden peruuttamisen seuraukset yhteisölle, joka on sellaisen yhteisön hallinnassa tai valvonnassa, jonka katsotaan osallistuvan ydinaseiden levittämiseen - Kumoamisen ajalliset vaikutukset))
   (2015/C 081/15)
   Oikeudenkäyntikieli: englanti
   
      Asianosaiset
   
   
      Kantajat: Ocean Capital Administration GmbH (Hampuri, Saksa) ja muut kantajat, joiden nimet luetellaan tuomion liitteessä (asia T-420/11), IRISL Maritime Training Institute (Teheran, Iran), Kheibar Co. (Teheran), Kish Shipping Line Manning Co. (Kish Island, Iran), IRISL Multimodal Transport Co. (Teheran) (asia T-56/12) (edustajat: F. Randolph, QC, solicitor M. Taher ja barrister M. Lester)
   
      Vastaaja: Euroopan unionin neuvosto (asiamiehet: M. Bishop, lisäksi asiassa T-420/11 P. Plaza García ja asiassa T-56/12, M.-M. Joséphidès)
   
      Oikeudenkäynnin kohde
   
   Asiassa T-420/11 vaatimus Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.5.2011 annetun neuvoston päätöksen 2011/299/YUTP (EUVL L 136, s. 65), Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 23.5.2011 annetun neuvoston täytäntöönpanoasetuksen (EU) N:o 503/2011 (EUVL L 136, s. 26) ja Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 (EUVL L 88, s. 1) kumoamiseksi siltä osin kuin nämä toimet koskevat kantajia, ja asiassa T-56/12 vaatimus Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annetun neuvoston päätöksen 2011/783/YUTP (EUVL L 319, s. 71), Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annetun neuvoston täytäntöönpanoasetuksen (EU) N:o 1245/2011 (EUVL L 319, s. 11) ja asetuksen N:o 267/2012 kumoamiseksi siltä osin kuin nämä toimet koskevia kantajia
   
      Tuomiolauselma
   
   
               1)
            
            
               Kumotaan seuraavat toimet, siltä osin kuin ne koskevat Ocean Capital Administration GmbH:tä ja muita kantajia, joiden nimet luetellaan tämän tuomion liitteessä:
               
                           —
                        
                        
                           Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.5.2011 annettu neuvoston päätös 2011/299/YUTP;
                        
                     
                           —
                        
                        
                           Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 23.5.2011 annettu neuvoston täytäntöönpanoasetus (EU) N:o 503/2011;
                        
                     
                           —
                        
                        
                           Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annettu neuvoston asetus (EU) N:o 267/2012.
                        
                     
         
               2)
            
            
               Kumotaan seuraavat toimet, siltä osin kuin ne koskevat IRISL Maritime Training Institutea, Kheibar Co.:ta, Kish Shipping Line Manning Co.:ta ja IRISL Multimodal Transport Co.:ta:
               
                           —
                        
                        
                           Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annettu neuvoston päätös 2011/783/YUTP;
                        
                     
                           —
                        
                        
                           Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annettu neuvoston täytäntöönpanoasetus (EU) N:o 1245/2011;
                        
                     
                           —
                        
                        
                           asetus N:o 267/2012.
                        
                     
         
               3)
            
            
               Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP, sellaisena kuin se on muutettuna päätöksellä 2011/299 ja päätöksellä 2011/783, vaikutukset pysytetään siltä osin kuin ne koskevat yhtäältä Ocean Capital Administrationia ja muita kantajia, joiden nimet luetellaan tämän tuomion liitteessä, ja toisaalta IRISL Maritime Training Institutea, Kheibaria, Kish Shipping Line Manningia ja IRISL Multimodal Transportia siihen asti, kunnes asetuksen N:o 267/2012 kumoaminen tulee voimaan.
            
         
               4)
            
            
               Euroopan unionin neuvosto vastaa omista oikeudenkäyntikuluistaan ja se velvoitetaan korvaamaan yhtäältä Ocean Capital Administrationin ja 35:n muun kantajan, joiden nimet luetellaan tämän tuomion liitteessä, oikeudenkäyntikulut, ja toisaalta IRISL Maritime Training Instituten, Kheibarin, Kish Shipping Line Manningin ja IRISL Multimodal Transportin oikeudenkäyntikulut.
            
         
      (1)  EUVL C 290, 1.10.2011.